burgasdotpro/wikipedia huggingface dataset:
Manea Mănescu

Manea Mănescu (* 9. august 1916, Braila, Rumunsko – † 27. február 2009) bol rumunský politik a bývalý predseda Rady ministrov Rumunskej socialistickej republiky v období od 27. februára 1974/29. marca 1974 - 29. marca 1979.
Ilie Verdeţ

Ilie Verdeţ (* 10. máj 1925, Comăneşti, Rumunsko – † 20. marec 2001, Bukurešť, Rumunsko) bol rumunský politik a tretí predseda Rady ministrov Rumunskej socialistickej republiky v období od 29. marca 1979 - 21. mája 1982.
Mladosť.
Po štúdiách na univerzite v Bukurešti sa v roku 1945 sa stal členom Rumunskej robotníckej strany, kde rýchlo stúpal na rôzne funkcie. V roku 1947 si vzal sestru Nicolae Ceauşesca Reginu, s ktorou mal dve deti.
Premiér.
Po smrti Gheorghe Gheorghiu-Deja v marci roku 1965 dopomohol Ceauşescovi obsadiť post generálneho tajomníka Rumunskej robotníckej strany. Po zvrhnutí Nicolae Ceauşesca sa Ilie Verdeţ snažil sformovať novú vládu. Tá však nebola nikým schválená a existovala iba do televízneho vyhlásenia o vzniku politickej strany Front národnej spásy (zhruba 20 minút). V roku 1990 sa stal členom Socialistickej strany práce. Vo voľbách v roku 1992 však táto strana získala málo hlasov a nedostala sa do parlamentu. Na jej čele zostal do parlamentných volieb v roku 2000.
Umrel v Bukurešti na srdcový infarkt.
Butka

Butka () je dedina v Sverdlovskej oblasti v Talickom rajóne (okrese). V roku 2002 žilo v obci 3 600 obyvateľov. Okresné mesto Talica je vzdialená 36 km od dediny. Veľkomesto Jekaterinburg je vzdialené 250 km od dediny. Butka je rodiskom prvého prezidenta Ruskej federácie Borisa Jeľcina.
Constantin Dăscălescu

Constantin Dăscălescu (* 2. júl 1923, Ploješť, Rumunsko – † 16. máj 2003, Bukurešť, Rumunsko) bol rumunský politik a štvrtý predseda Rady ministrov Rumunskej socialistickej republiky v období od 21. mája 1982 - 22. decembra 1989.
Po roku 1991 bol zatknutý, ale pre zdravotné problémy ho o 5 rokov z väzby prepustili.
Parafilozofické

Parafilozofické je všetko predfilozofické a pofilozofické a všetko synchronicky mimofilozofické.
Štadión za Starým mostom

Štadión za Starým mostom (alebo takisto Štadión Petržalka) bol štadión, ktorý sa primárne využíval na futbal v Bratislave. Jeho kapacita bola 7 100 miest, z ktorých bolo 5 600 na sedenie. Donedávna tu svoje zápasy hral tím FC Artmedia Petržalka. Búranie štadiónu sa plánovalo v roku 2008, nakoniec ho začali búrať v septembri 2012.
Základy štadióna sa datujú k roku 1900. Po zbúraní Štadióna Červenej hviezdy, prezývaného kvôli veľkosti hracieho ihriska aj letisko, sa Štadión za Starým mostom stal v Petržalke spolu so štadiónom Iskry Petržalka jediný.
Po sezóne 2007/2008 sa klub FC Artmedia Petržalka presťahoval na Pasienky. Na jeho mieste sa plánuje výstavba polyfunkčného objektu spolu s obytnými priestormi a Hotelom Hilton.
Čerkessk

Čerkessk (po rusky: "Черке́сск") je mesto na juhu Ruska, hlavné mesto Karačajsko-čerkeskej republiky. Leží na pravom brehu rieky Kubáň. Žije tu 166 300 obyvateľov (2008) viacerých národností.
Dejiny.
Čerkessk založili Kozáci v roku 1804 ako ruskú pohraničnú stanicu na mieste, kde v roku 1790 porazili ruské vojská tureckú armádu. V roku 1825 sa sem začali sťahovať prví osadníci a mesto bolo nazvané podľa porazeného tureckého generála "Batalpašinsk", v tridsiatych rokoch 20. storočia viackrát premenovaný. V roku 1934 bol nazvaný "Sulimov" a v roku 1937 bol premenovaný na "Ježovo-Čerkessk". Čerkessk sa nazýva od roku 1939.
Obyvateľstvo.
Rusi tvoria približne tretinu populácie, najväčšou (35%) skupinou sú Čerkesskovia.
Čiftelia

Čifteli(a) (po albánsky çifteli alebo qifteli) je tradičný albánsky strunový brnkací nástroj.
Karačajevsk

Karačajevsk (po kar.-balkarsky: "Къарачай шахар") je mesto na juhu Ruskej federácie v Karačajsko-čerkeskej republike. Leží v nadmorskej výške okolo 900 m na rieke Kubáň, približne 60 km na juhozápad od hlavného mesta republiky - Čerkesska. Má 20 641 obyvateľov (2015).
Dejiny.
Karačajevsk bol založený v roku 1926 ako Georgijevskoje, čoskoro bol premenovaný na Mikojan-Šachar a roku 1929 získal štatút mesta. V októbri roku 1944, po násilnej deportácií miestnych obyvateľov, bol Karačajevsk pod názvom Kluchori pričlenený ku Gruzínsku. V januári 1957 bolo mesto vrátené 
Rusku a dostalo svoj súčasný názov Karačajevsk.
Usť-Džeguta

Usť-Džeguta (po rusky: "Усть-Джегута") je mesto na juhu Ruskej federácie v Karačajsko-čerkeskej republike. 
Leží na pravom brehu rieky Kubáň, iba južne od hlavného mesta republiky – Čerkessku. Štatút mesta získala v roku 1975. Podľa počtu obyvateľov (30 094 v roku 2008) ide o druhé najväčšie mesto v Karačajsko-Čerkesku.
Ošklivka Katka

Ošklivka Katka je český komediálny seriál televízie Prima, vysielaný v rokoch 2008 – 2009. Seriál bol inšpirovaný americkým komediálnym seriálom "Škaredá Betty" (v origináli "Ugly Betty"), ktorý bol nakrútený podľa kolumbijskej telenovely "Yo soy Betty, la fea", ktorá mala 335 dielov podľa scenáristu Fernando Gaitan Salom.
Príbeh.
Seriál je o dievčati Kataríne, ktorá je veľmi nadaná. Je jedinou dcérou Františka a Zuzany Bertoldových. Žijú v Prahe v mestskej časti "Vystrkovce". Dali ju študovať a to sa im vyplatilo. Hovorí 5 jazykmi: anglicky, nemecky, francúzsky, španielsky a taliansky. Vyštudovala medzinárodné ekonomické vzťahy. Za výborné výsledky dostala štipendium na zahraničnej univerzite. Ovláda systémy finančných databáz a detailné analýzy finančných projektov. Hľadala si prácu kde by využila svoje vzdelanie a inteligenciu. Jedného dňa sa odhodlá prihlásiť na konkurz na post sekretárky do módnej firmy KM ŠTÝL. Aj keď je inteligentná má jeden veľký problém. Ide pracovať do módnej firmy, ale jej výzor je hrozný. Nosí okuliare, štrojček, vlasy má neučesané a jej šatník by potreboval obnovu. To jej spôsobí aj napriek intelegencii značné problémy. Preto ju niektorí zaradia do tzv. "Klubu Oškliviek".
Teberda

Teberda (po rusky: "Теберда") je mesto na juhu Ruskej federácie, ktoré sa rozprestiera na severných svahoch Veľkého Kaukazu v Karačajsko-čerkeskej republike, od Čerkesska. Administratívne podlieha Karačajevsku, má 8739 obyvateľov (2015). Leží v doline rovnomennej rieky. Nadmorská výška mesta sa pohybuje od 1 280 do 1 420 metrov. Je turistickým a liečebným centrom, nachádzajú sa tu pramene minerálnych vôd.
Dejiny.
Mesto Teberda bolo založené v roku 1868. V roku 1925 tu bolo vybudované prvé sanatórium na liečbu tuberkulózy a neskôr boli vybudované ďalšie sanatóriá a domy oddychu. Od roku 1971 má štatút mesta.
Cesto

Cesto je druh jedlej hmoty, ktorá sa vyrába zmiešaním určitých prísad ako napríklad múka, voda, vajce, soľ. Cesto sa väčšinou následne tepelne spracuje ako napríklad pečením, čím vzniká pevná jedlá hmota určená na konzumáciu. Cestá sa môžu deliť na slané a sladké. Často tvoria jadro pokrmu, ako napríklad koláčov, pizzy, alebo rôzných druhov placiek.
Cesto sa hnnieti rukami, alebo sa vaľká pomocou valčeku. V niektorých prípadoch sa používajú kvasnice, aby došlo k jeho vykysnutiu. Cesto je súčasťou väčšiny pečených receptov.
Martina Ostatníková

Martina Ostatníková (* 25. január 1979, Bratislava) je slovenská speváčka a moderátorka a novinárka.
Životopis.
Počas základnej školy v šiestej triede spievala so zborom Radosť zo Senca .
Martina Ostatníková je absolventkou Fakulty masmediálnej komunikácie Univerzity sv. Cyrila a Metoda v Trnave a Fakulty manažmentu Univerzity Komenského v Bratislave, na ktorej neskôr aj sama učila. 
Pôsobila tiež ako hovorkyňa Spoločnej zdravotnej poisťovne a učiteľka angličtiny v súkromnej jazykovej škole v Senci.
V období rokov 1995 – 2001 pôsobila v eurodanceovej skupine Lobby, po ukončení jej činnosti sa v roku 2004 stala speváčkou revivalovej skupiny Starmania, v ktorej účinkuje dodnes. V roku 2005 vydala svoj prvý sólový album "Martina". Ako vokalistka spolupracovala s gospelovou skupinou Heaven’s Shore a bola zainteresovaná i v ďalších hudobných projektoch. V Slovenskej televízii moderovala hudobné relácie "Traky (2000"), "Hitmánia (2008)" a vedomostnú reláciu "Hlava XXI (2010)". Reláciu "Hlava XXI" moderovala spolu s Filipom Tůmom. 
V roku 2001 mala účinkovať v muzikáli "Hamlet" v bratislavskom Divadle Nová scéna, ale kvôli čiastočnej nahote, ktorú si rola Ofélie vyžadovala, ponuku odmietla, nakoľko to bolo v rozpore s jej kresťanským presvedčením .
V meste Senec sa stala tlačovou hovorkyňou mesta. Od januára 2013 do súčasnosti je šéfredaktorkou mestských novín "Senčan" . V novembri 2018 sa stala hovorkyňou Všeobecnej zdravotnej poisťovne, po pár týždňoch túto prácu zanechala a znovu pracuje pre Senec 
 . Pracuje aj ako moderátorka v televízii TV LUX.
Osobný život.
Má sestry Soňu, Gabrielu a Lenku a syna Martina (* 2009). Žije v Senci, kde v roku 2010 úspešne kandidovala do mestského zastupiteľstva za stranu KDH.
Diskografia.
Sólové albumy:
So skupinou Lobby:
So skupinou Starmania:
So skupinou Heaven’s Shore:
Bezpečnosť údajov

Bezpečnosť údajov/dát alebo dátová bezpečnosť, prípadne zabezpečenie dát/údajov, je ochrana dát proti nepovolenému prístupu, prenosu, zmenám alebo zničeniu, ktorý sa vyskytol či už náhodou alebo úmyselne. Súvisiace pojmy informačná bezpečnosť a počítačová bezpečnosť predchádzajú, zabraňujú počítačovej kriminalite.
Bezpečnostné ciele.
Pri snahe dosiahnuť bezpečnosť dát sa definujú tieto generické bezpečnostné ciele:
Integrita.
Dáta nemôžu byť ľubovoľne zmenené.
Dôvernosť.
Údaje sú prístupné iba oprávneným osobám.
Autentifikácia.
Autentifikácia je mechanizmus identifikácie a overenia identity, pozostáva z dvoch zložiek:
a) Identifikácia - login, meno používateľa, prihlasovacie "ID", predstavenie sa. Otázka: "Kto si?" Identifikácia: "Som užívateľ Jožko."
b) Autentizácia - overenie identity jedinečným príznakom, osobné heslo, osobný certifikát vystavený na konkrétnu osobu, odtlačok prsta. Autentizácia: "Tvrdíš, že si Jožko. Ale si to naozaj ty? Preukáž sa svojím jedinečným heslom/certifikátom atď."
Autorizácia.
Autorizácia znamená overiť oprávnenia osôb, či objektov na prácu s dátami.
Nepopierateľnosť.
Nepopierateľnosť pôvodu dát (taktiež možno uvažovať nepopierateľnosť samotného podania, prenosu či prijatia dát).
Timo Kotipelto

Timo Kotipelto (* 15. marec 1969, Lappajärvi, Fínsko) je fínsky spevák power metalovej skupiny Stratovarius. Zároveň je tiež zakladateľ a spevák power metalovej skupiny Kotipelto a Cain's Offering, ktorú založil bývalý gitarista z kapely Sonata Arctica Jani Liimatainen.
Petre Roman

Petre Roman (* 22. júl 1946, Bukurešť, Rumunsko) je rumunský politik a premiér v období od 26. decembra 1989 - 16. októbra 1991.
Bol jedným z tých, ktorí v roku 1991 obsadili rumunskú televíziu a stáli pri vyhlásení politickej strany Front národnej spásy. Po krátkom období na poste premiéra Rumunska (1989 - 1991) neskôr zastával post predsedu senátu (1996 - 1999) a ministra zahraničných vecí (1999 - 2000) vo vláde premiéra Mugura Isăresca. V súčasnosti je predsedom strany Demokratická sila Rumunska, ktorú založil po odchode z Demokratickej strany v roku 2003. Od 6. apríla 2007 je s manželkou Mioarou Georgescu rozvedený.
Jaroslav Nešetřil

Jaroslav Nešetřil (* 13. marec 1946, Brno) je popredný súčasný český matematik a univerzitný profesor na Karlovej univerzite v Prahe zaoberajúci sa najmä diskrétnou matematikou - t. j. kombinatorikou (zvlášť významná je jeho činnosť v oblasti Ramseyovej teórie) a teóriou grafov - ale aj algebrou a teoretickou informatikou. Zaoberá sa tiež výtvarným umením.
Život.
Jaroslav Nešetřil sa narodil 13. marca 1946 v Brne. V rokoch 19641969 študoval na Matematicko-fyzikálnej fakulte Karlovej univerzity v Prahe, pričom časť svojho štúdia strávil v zahraničí - konkrétne vo Viedni a Kanade. V súčasnosti pracuje ako profesor na Katedre aplikovanej matematiky Matematicko-fyzikálnej fakulty Univerzity Karlovy v Prahe, zároveň je aj riaditeľom Inštitútu teoretickej informatiky a DIMATIA Centre, ktorého je aj zakladateľom.
Práca (matematik).
Jaroslav Nešetřil patrí medzi najvýznamnejších súčasných českých matematikov.
Vedecká práca v diskrétnej matematike.
Nešetřilova vedecká práca neobišla ani jednu z dvoch hlavných súčastí diskrétnej matematiky - ani kombinatoriku ani teóriu grafov. V kombinatorike sa zaoberá predovšetkým Ramseyovou teóriou, v teórii grafov je zas jeho doménou problematika farbenia grafov.
Spoločne s Jiřím Matouškom je autorom svetoznámej knihy Kapitoly z diskrétní matematiky (preložená do niekoľkých cudzích jazykov, anglické vydanie vydal Oxford University Press, nemecké Springer), ktorá je považovaná za jeden z najlepších úvodných kurzov diskrétnej matematiky (kniha je určená predovšetkým pre študentov prvého ročníka informatiky alebo matematiky).
Vedecká práca v iných oblastiach matematiky.
V oblasti algebry a matematických štruktúr sa Nešetřil zaoberá predovšetkým homomorfizmami, reprezentáciou štruktúr a teóriou kategórií. Pracoval tiež v oblasti čiastočne usporiadaných množín. V teoretickej informatike je zas predmetom jeho záujmu výpočtová zložitosť a problémy NP-úplnosti.
Theodor Dumitru Stolojan

Theodor Dumitru Stolojan (* 24. október 1943, Târgovişte, Rumunsko) je rumunský politik, od 16. októbra 1991 - 18. novembra 1992 premiér a v súčasnosti poslanec Európskeho parlamentu za Rumunsko.
V roku 1966 ukončil fakultu financii na univerzite v Bukurešti. Nejaký čas pracoval v štátnych štruktúrach - na ministerstve priemyslu a financii a v rokoch 1992 - 2000 zastával rôzne posty vo Svetovej banke. Od novembra roku 2007 je europoslancom za Demokraticko-liberálnu stranu.
Abelsonit

Abelsonit je jediný známy organický minerál niklu. Chemicky je to konkrétne porfyrín niklu, ktorého vzorec je Ni[C31H32N4]. Je to aktuálne jediný známy kryštalický geoporfyrín. 
Abelsonit je pomenovaný podľa amerického fyzika Philipa Abelsona, spoluobjaviteľa neptúnia a jedného z priekopníkov mineralógie organických zlúčenín.
Charakteristika.
Abelsonit je polpriehľadný a má ružovo-fialovú, tmavošedú, svetlofialovo červenú alebo červenohnedú farbu. Má polokovový až kovový lesk.
Vyskytuje sa v tenkých ihliciach alebo doštičkách či malých agregátoch do veľkosti 1 cm. Môže tvoriť kryštáliky lístkového tvaru, ktoré sú veľmi krehké.
Abelsonit je rozpustný v benzéne a acetóne a je nerozpustný vo vode, zriedenej kyseline chlorovodíkovej a zriedenej kyseline dusičnej.
Štruktúra.
V roku 1989 bol abelsonit jediným známym geoporfyrínom. Väčšina geoporfyrínov sú homológy, ktoré majú rôzne počty atómov uhlíka. Porfyrín, ktorý tvorí základ abelsonitu, je bežný, ale zvyčajne sa nevyskytuje oddelene od ostatných porfyrínov.
Minerále je tvorený deoxofyloerytroetioporfyrínom (DPEP) a v jeho strede sa nachádza atóm niklu. Väčšina minerálu sa skladá z porfyrínu s 31 atómami uhlíka a malá časť je tvorená porfyrínom s 30 atómami uhlíka. Minerál kryštalizuje v triklinickej sústave.
Výskyt.
Abelsonit je pomerne vzácne sa vyskytujúci minerál. Aktuálne sa nachádza len v Parachute Creek Member vo formácii Green River v Utahu. Bol známy z kotliny Uinta Basin v Utahu od jeho objavu a z kotliny Piceance Creek Basin v Koloráde od roku 1985. Ako sprievodné minerály sa s abelsonitom často vyskytujú albit, pyrit, kremeň, ortoklas, analcím, dolomit a sľuda.
Vyskytuje sa ako sekundárny minerál v živičných bridliciach. Pravdepodobne vzniká diagenézou z chlorofylu, pravdepodobne chlorofylu "a", ktorý sa presunul z vodného roztoku do vhodného geologického prostredia.
V roku 2003 bola publikovaná prvá totálna syntéza abelsonitu.
História.
Minerál bol prvýkrát pozorovaný v roku 1969 vo vzorke pochádzajúcej z Uintah County v Utahu. Opísaný bol v roku 1975 v časopise "Geological Society of America Abstracts with Programs." Abelsonit bol pomenovaný podľa Philipa H. Abelsona (1913-2004), redaktora časopisu "Science", na počesť jeho práce v oblasti organickej geochémie.
Vzorky sú vystavené v Natural History Museum v Londýne a v National Museum of Natural History vo Washingtone, D.C.
Duriavenator

Duriavenator (v preklade "lovec z Dorsetu") je vyhynutý rod dravého dinosaura s jediným druhom Duriavenator hesperis. Žil asi pred 170 miliónmi rokov (stupeň bajok) na území dnešného Spojeného kráľovstva.
Duriavenatora opísal paleontológ Roger Benson v roku 2008 ako nové rodové meno pre druh "Megalosaurus hesperis". Patrí medzi najstarších zástupcov skupiny Tetanurae, ku ktorej patria také známe druhy ako "Allosaurus fragilis", "Tyrannosaurus rex", "Spinosaurus aegyptiacus" alebo "Velociraptor mongoliensis". Skôr bol tento dravý dinosaurus označovaný pod nepublikovaným názvom „Walkersaurus“.
Nomingia

Nomingia bol vyspelý vtákovitý dinosaurus z čeľade Oviraptoridae. Žil v období vrchnej kriedy (pred približne 70 Ma) na území dnešného Mongolska (púšť Gobi). Pomenoval ho mongolský paleontológ Rinčengijn Barsbold s kolegami v roku 2000. Jeho jediným druhom je Nomingia gobiensis.
Opis.
Nomingia bol stredne veľký člen Oviraptoridae, podľa odhadov merajúci len 1,7 metra na dĺžku s hmotnosťou 20 kilogramov. Unikátnym znakom tohto dinosaura je splynutie posledných stavcov na chvostovej časti kostry, vytvárajúce útvar u vtákov známy ako pygostyl. Je možné, že na takto skrátenom chvoste mal pestrý pernatý vejár, podobne ako tomu bolo pri čínskom rode Caudipteryx. Tento morfologický útvar bol pred objavom Nomingie známy iba pri vtákoch. Ide teda o ďalšie potvrdenie príbuznosti oboch skupín.
Podobne ako príbuzný rod Chirostenotes bol Nomingia pomerne malý až stredne veľký teropód so zobákovitými čeľusťami a zrejme aj výrazným kosteným hrebeňom na hlave.
Nicolae Văcăroiu

Nicolae Văcăroiu (* 5. december 1943, Cetatea Albă, Besarábia) je rumunský politik, v období 20. november 1992 - 11. december 1996 premiér. V čase suspendácie prezidenta Traiana Băsesca od 20. apríla 2007 do 23. mája 2007 vykonával funkciu prezidenta Rumunska. 
Pred rokom 1989 pracoval ako člen výboru pre štátne plánovanie spoločne s Theodorom Sotojanom. V rokoch 2000 – 2004 a 2004 – 2008 bol predsedom rumunského senátu.
Od 14. októbra 2008 je predsedom Organizacie na správu a použitie finančných zdrojov štátu a verejného sektora.
Podstatný obsah

Podstatný obsah je podľa V. Černíka vnútorná, základná zložka obsahu. Podstatný obsah predmetu začleneného do určitého systému vzájomného pôsobenia sa formuje vo vnútorne nevyhnutnom pohybe tohto systému, vzniká kryštalizáciou jeho podstatotvornej substancie (v procese vzájomného pôsobenia jeho podsystémov a indivíduí) a má charakter určitej jednoty mnohotvárneho, rozdielneho a protikladného.
Gavril Dejeu

Gavril Dejeu (* 11. september 1932, Poieni, Rumunsko) je rumunský politik, právnik, v období 30. marec 1998 - 17. apríl 1998 dočasný premiér. 
Vyštudoval právo na univerzite v Bukurešti a po štúdiách sa stal členom Národnej roľníckej strany.
Victor Ciorbea

Victor Ciorbea (* 26. október 1954, Ponor, Rumunsko) je rumunský politik, primátor Bukurešti (1996 - 1997) a v období 12. december 1996 - 30. marec 1998 premiér. 
V roku 1979 vyštudoval právo na univerzite v Kluži, ktoré ukončil doktorátom v Bukurešti a následnými štúdiami manažmentu v Spojených štátoch amerických.
Podmienenosť

Podmienenosť je závislosť od istých podmienok, vlastnosť byť spôsobený či vyvolaný podmienkami.
Dušan Kabát

Dušan Kabát (* 20. august 1944, Sereď† 19. máj 2022, Praha) bol slovenský futbalista.
Česko-Slovensko reprezentoval 24-krát, dal 2 góly. So Spartakom Trnava hral roku 1969 v semifinále PMEK a 5-krát sa stal majstrom Česko-Slovenska. V lige odohral 296 zápasov (19611976), dal 56 gólov. Po skončení aktívnej činnosti sa stal trénerom.
Bežná cena

Bežná cena môže byť:
Aktuálna hodnota

Aktuálna hodnota alebo bežná hodnota resp. aktuálna cena môže byť:
Aktuálna hodnota je vo filozofii podľa Václava Černíka to, čo sa skutočne stáva predmetom a prostriedkom činnosti historicky konkrétneho subjektu (vec, jav, proces sa stáva aktuálnou hodnotou v procese ľudskej činnosti).
Kazalnica Mengusovská

Kazalnica Mengusovská () tvorí záver hrebienka, vybiehajúceho z Východného Mengusovského štítu v hlavnom hrebeni na severovýchod, do Poľska. Povesť jej získala kolmá, miestami previsnutá 500 metrová stena nad Czarnym Stawom (Čiernym plesom). V tejto stene sa posúvali možnosti tatranského športového horolezectva. Vrchol je hojne navštevovaný, pretože ním prechádza zelená značka Morskie Oko – Mengusovské sedlo (Mięguszowiecką Przełęcz pod Chłopkiem). Výstup po zelenej značke je považovaný za jeden z technicky najťažších na území poľských Tatier. V hornej časti trasa vyžaduje ľahké lezenie pomocou oboch rúk, na exponovaných miestach je zaistene železnými kramlami. Vrcholová časť značky smerom od Kazalnice do sedla prebieha po mierne naklonenej širokej rímse s nenáročným chodníkom. Zo sedla je výhľad na poľskú stranu (Morské oko, Czarny stav polski, Dolina Rybieho potoku) aj slovenskú stranu (Mengusovská dolina, Hincove plesá, Kôprovský štít, Satan, Kriváň, Kráľova hoľa). Kedysi viedla na sedlo značka aj z našej strany, od Veľkého Hincovho plesa (chodník dodnes zachovaný). „Kazalnica“ znamená kazateľnica. Puškáš síce uvádza gramaticky bezchybný slovenský názov "Mengusovská Kazateľnica," pozri Zoznam štítov Vysokých Tatier, ale tento názov sa v horolezeckej komunite neujal, napr. I. Dieška, Jamesák…
Európska norma

Európska norma (EN) je norma, ktorá bola ratifikovaná jedným z troch európskych výborov pre normalizáciu Európsky výbor pre normalizáciu ("European Committee for Standardization"; CEN), Európsky výbor pre normalizáciu v elektrotechnike ("European Committee for Electrotechnical Standardisation"; CENELEC) alebo Európsky inštitút pre telekomunikačné normy ("European Telecommunications Standards Institute"; ETSI), a ktorá je spojená s povinnosťou prevziať ju identicky na národnej úrovni a zrušiť národné normy, ktoré sú s ňou v rozpore. 
Prevzatie Európskej normy.
Po ratifikovaní musí byť Európska norma prevzatá národným normalizačným orgánom v nezmenenej forme. Normy sa stiahnu, aby sa zabránilo dvojitej normalizácii. V smerniciach CEN/CENELEC sú stanovené podmienky, v ktorých jednej Európskej norme prislúcha jeden status národnej normy. Každá prijatá Európska norma je na Slovensku uverejnená s národnou predložkou STN, napr. STN EN 10292.
Argentínsky daviscupový tím

Argentínsky daviscupový tím je tenisový tím, ktorý reprezentuje Argentínu v Davisovom pohári. Argentína sa v rokoch 1981, 2006 a 2008 prebojovala až do finále, ale ani raz neuspela, naposledy na domacej pôde v Mar del Plata kde podľahla Španielsku.
Medzinárodný rok astronómie

Medzinárodný rok astronómie (anglicky International Year of Astronomy) je celosvetová udalosť roku 2009 usporadúvaná Medzinárodnou astronomickou úniou (IAU) v spolupráci s UNESCO. Cieľom tejto udalosti je pripomenúť si rozvoj astronómie za posledných 400 rokov (od prvého použitia ďalekohľadu Galileo Galileom), priblížiť význam a objavy astronómie najširším vrstvám obyvateľstva a pomoc utužiť uvedomenie dôležitosti astronómie pre ľudskú spoločnosť.
V rámci tohto roku sa bude konať mnoho prednášok a projektov, nasmerovaných na rozvoj astronómii a oboznámenie vedy širokej verejnosti.
Medzinárodný rok astronómie bude otvorený v noci z 15. na 16. januára 2009 slávnostným programom v Paríži vo Francúzsku. MRA bol odsúhlasený valným zhromaždením OSN na jeho 62. stretnutí v New Yorku.
Miloslav Kudla

Miloslav Kudla (* 7. august 1900, Olomouc, Česko – † 23. január 1976, Olomouc) – menej známy český amatérsky entomológ – lepidopterológ a koleopterológ. Od roku 1932 bol členom České společnosti entomologické a bol tiež jedným zo zakladajúcich členov Vlastivědného spolku muzejního v Olomouci. Národnosti bol českej, povolaním obchodník.
Biografia.
Miloslav Kudla sa narodil roku 1900 v Olomouc. Po skončení základnej školy absolvoval reálku v Olomouci a vyučil sa za knihovníka v podniku svojho otca. Neskôr pracoval v rodinnom podniku – papiernickom veľkoobchode, ktorý postupne prevzal pod svoje vedenie a riadil ho až do roku 1948, kedy bol jeho podnik socialistickým štátom znárodnený. 
Entomologické aktivity.
Entomológii sa venoval od svojej mladosti, ale intenzívnejšie sa ňou zaoberá až od roku 1929. 
Zbieral a študoval hlavne motýle (Lepidoptera), ale tiež chrobáky (Coleoptera) a to hlavne čeľaď fúzačovitých (Cerambycidae) Československa a menej tiež čeľaď bystruškovitých (Carabidae). Výskum hmyzu prevádzal hlavne na Morave (okolie Olomouca, v listnatých lesoch u Litovle, na vrchu Kosíři, v Jeseníkoch, viacerých ďalších lokalitách prevažne severnej Moravy), ale tiež na Slovensku (Štúrovo, Nové Zámky, Kraľovany, Čachtice, Považskom Inovci, Margecanoch, vo Vysokých Tatrách a v pohorí Vihorlat). Intenzívne prevádzal hlavne nočné zbery motýľov na svetlo a venoval sa tiež ekológii a faunistike motýľov. Svoje faunistické údaje zhrnul hlavne v svojej najvýznamnejšej práci: „Macrolepidoptera Hrubého Jeseníku.“ (1970). 
Zomrel v roku 1976 v Olomouci vo veku nedožitých 76 rokov. 
Jeho zbierku motýľov prevzal z väčšej časti jeho syn Ludvík Kudla. Časť zbierky motýľov (Macrolepidoptera) z územia Česka (hlavne zo strednej Moravy a Jeseníkov) v počte cca 4 000 kusov je uložená vo Vlastivědném ústavu v Olomouci a v Slezském muzeu v Opavě.
Myelín

Myelín je lipoproteín, tvoriaci obaly okolo výbežkov (axónov) nervových buniek (neurónov). Je jednou zo základných zložiek bielej hmoty mozgu a miechy a je príčinou jej bielej farby.
Jeho existencia a správna distribúcia (myelinizácia) je nevyhnutnou podmienkou správneho fungovania centrálnej (CNS) i periférnej (PNS) nervovej sústavy. V CNS ho vytvárajú oligodendrocyty, v PNS Schwannove bunky.
Tŕňovcovité

Tŕňovcovité alebo tŕnistochvostovité () je čeľaď morských rýb z radu ostriežotvaré "(Perciformes)".
Systém.
Tŕňovcovité:
Myelinizácia

Myelinizácia je tvorba myelínových pošiev okolo nervových vlákien. U človeka začína v 20. týždni embryonálneho vývoja (v zadných miechových povrazcoch a tractus spinothalamicus), postupuje smerom nahor k mozgu, kde je jej rozhodujúca časť ukončená okolo druhého roku života. Definitívne ukončenie myelinizácie sa v súčasnosti datuje až do 30-ho až 40-ho roku (parieto-okcipitálna oblasť). Myelinizácia postupuje zdola nahor, zozadu dopredu, od senzitívnych dráh k motorickým a od vývojovo starších k vývojovo mladším štruktúram nervovej sústavy.
Myelinizácia periférnej nervovej sústavy predchádza myelinizácii centrálnej nervovej sustavy.
Nervové vlákna sú funkčne plnohodnotné až po ukončení svojej myelinizácie.
Poruchy myelinizácie.
Myelinizácia môže byť rôznym spôsobom narušená – či už geneticky alebo z vonkajších príčin. Výsledkom je široké spektrum vrodených a získaných porúch, z ktorých najznámejšie sú rôzne typy leukodystrofií a roztrúsená skleróza ("sclerosis multiplex"). Myelinizácia je známkou funkčnej zrelosti mozgu a môže byť z rôznych príčin oneskorená (malnutrícia, hormonálne poruchy a podobne).
Remyelinizácia.
Remyelinizácia je v centrálnej nervovej sústave možná, ale nie je plnohodnotná.
Apogonovité

Apogonovité () je čeľaď rýb z radu ostriežotvaré "(Perciformes)".
Systém.
Apogonovité:
Cuba Libre

Cuba Libre (v ) je alkoholický koktail. Je to miešaný nápoj typu "long".
Bol vymyslený v Havane okolo roku 1900. Meno Cuba Libre vzniklo, keď si americkí vojaci pripíjali na slobodnú Kubu práve nápojom, ktorý bol do tej doby označovaný ako Bacardi&amp;Coke.
Príprava.
Ingrediencie:
Do pohára dáme ľad, pridáme šťavu z limetky, dolejeme rum a Colu, zamiešame a podávame.
Austrálsky daviscupový tím

Austrálsky daviscupový tím je tenisový tím, ktorý reprezentuje Austráliu v Davisovom pohári.
Český daviscupový tím

Český daviscupový tím je tenisový tím, ktorý reprezentuje Česko v Davisovom pohári.
Francúzsky daviscupový tím

Francúzsky daviscupový tím je tenisový tím, ktorý reprezentuje Francúzsko v Davisovom pohári.
Švédsky daviscupový tím

Švédsky daviscupový tím je tenisový tím, ktorý reprezentuje Švédsko v Davisovom pohári.
Hydrón

Hydrón je všeobecný názov pre vodíkové katióny, obsahujúce ľubovoľnú zmes izotopov 1H+, 2H+ a 3H+, ako aj pre hydratovaný vodíkový katión s nešpecifikovaným počtom adovaných molekúl vody (porovnaj protón H+ a oxónium H3O+). 
Katión H+ možno označiť ako protón, pretože v jeho jadre sa nachádza len táto jedna častica. Formálne sa zvyčajne nešpecifikuje, o ktorý hydrón ide (teda koľko má neutrónov), takže tento názov sa používa všeobecne ako synonymum pre slovo hydrón. 
Prenos protónu.
Prenos protónu, teda vodíkového katiónu, je základom teórie kyselín a zásad a acidobázických reakcií. Proces naviazania hydrónu na inú chemickú látku sa nazýva protonizácia, opačný proces sa nazýva deprotonizácia. Názvy katiónov, ktoré vznikajú pridaním hydrónu k neutrálnej zlúčenine, sa tvoria pridaním koncovky "-ium", napríklad pyridínium alebo guanidínium.
Ortovodík

Ortovodík je molekula H2 s paralelnými spinmi jadier obidvoch atómov.
Paravodík

Paravodík je molekula H2 s antiparalelnými spinmi jadier obidvoch atómov.
Podpis

Podpis (zriedkavo "signatúra") je vlastnoručne písaný znak, ktorým sa potvrdzuje identita a úmysel. Je to špecificky napísané meno, časť mena alebo iný identifikačný znak. V práve je podpis jedinečné vyjadrovanie vôle s obsahom alebo účelom dokumentu, osvedčenia, vyhlásenia a podobne.
Rukopisom a jeho vzťahom k osobnosti sa zaoberá grafológia. Skrátený podpis sa nazýva parafa.
Prochladnyj

Prochladnyj (po rusky: "Прохладный") je mesto na juhu Ruskej federácie, v severozápadnej časti Kabardsko-balkarskej republiky. Leží na ľavom brehu rieky Malka, 54 km od hlavného mesta republiky, Naľčika. Prochladnyj je dôležitým železničným uzlom. Žije tu 60 338 (2008) obyvateľov, väčšinou Rusi.
Dejiny.
Prochladnyj bol založený v roku 1765 záporožskými Kozákmi. V 19. storočí slúžil ako pohraničná pevnosť Prochladnaja. Štatút mesta získal v roku 1937.
Over The Rainbow (skupina)

Over The Rainbow je britská skupina, ktorú tvoria bývalí členovia hardrockovej skupiny Rainbow.
Stredoafrický frank

Frank BEAC/CFA (kód ISO: XOF) je mena 6 štátov v strednej Afrike (pozri aj frank CFA). Skratka BEAC znamená Banque des États de l'Afrique Centrale ("Banka štátov strednej Afriky") - to je centrálna banka, ktorá ho vydáva - a skratka CFA v tejto súvislosti znamená "Coopération financière en Afrique centrale" (Finančná spolupráca v strednej Afrike).
Banque des États de l'Afrique Centrale sídli v Yaoundé v Kamerune a je centrálnou bankou pre 6 štátov Stredoafrického menového a hospodárskeho spoločenstva (CEMAC - Communauté Économique et Monétaire de l'Afrique Centrale):
Západoafrický frank

Frank BCEAO/CFA (kód ISO: XAF) je mena 8 štátov v západnej Afrike (pozri aj frank CFA). Skratka BCEAO znamená Banque Centrale des États de l'Afrique de l'Ouest („Banka štátov západnej Afriky“) - to je centrálna banka, ktorá ho vydáva - a skratka CFA v tejto súvislosti znamená "Communauté Financière d'Afrique" („Finančné spoločenstvo Afriky“).
Banque Centrale des États de l'Afrique de l'Ouest sídli v Dakare v Senegale a je centrálnou bankou pre 8 štátov Západoafrickej menovej a hospodárskej únie (UEMOA; Union Économique et Monétaire Ouest Africaine):
Štátna cesta 532 (Chorvátsko)

Štátna cesta 532 () je rozostavaná štátna cesta v Chorvátsku, ktorá sa nachádza v Splitsko-dalmatínskej župe neďaleko letoviska Baška Voda. Po dostavaní bude dlhá 10,5 kilometra a bude viesť od obce Zagvozd okolo rovnomenného výjazdu na A1 smerom ku D8. Najdôležitejším objektom bude vyše štvorkilometrový Tunel Sveti Ilija. 
V súčasnosti z D532 existuje len kilometrový úsek, ktorý zabezpečuje spojenie medzi výjazdom z A1 a obcou Zagvozd. Zvyšok mal byť pôvodne dostavaný v roku 2009, no v dôsledku vypuknutia finančnej krízy sa termín otvorenia značne oddialil. Tunel Sveti Ilija bol prerazený až 21. januára 2010 a sprejazdnenie cesty je momentálne naplánované na rok 2012.
Cesta bude vybudovaná v parametroch rýchlostnej cesty "(brza cesta)".
Hustota premávky.
Sčítania dopravy boli zatiaľ vykonané len na nájazdových a výjazdových rampách križovatky "Zagvozd" na A1.
Jedi

Jedi je pôvodne fiktívna organizácia - náboženský rytiersky rád - z filmovej ságy Star Wars. Jej príslušníci v tejto ságe ovládajú mystickú Silu, ktorá im prepožičiava rôzne psionické schopnosti. V súčasnosti je Jedi i reálne náboženstvo s niekoľko sto tisícmi registrovaných priaznivcov.
Reálne náboženstvo.
V súčasné dobe sa k náboženstvu Jedi hlási i mnoho reálnych ľudí - v Anglicku a Walese sa pri sčítaní ľudu prihlásilo v roku 2001 k vyznaniu Jedi 390 000 obyvateľov, čo je 0,7 % z ľudí, hlásiacich sa k nejakému náboženstvu. Štatistický úrad zaregistroval Jedi ako smer, k nemu sa hlási významná časť obyvateľov. Na Novom Zélande sa k Jedi pri sčítaní ľudu dokonca prihlásilo 1,3 % celej populácie.
Padawan.
Padawan je učeň Jedi, ktorý po absolvovaní akadémie Jedi podstúpi intenzívny tréning pod Rytierom Jedi alebo Majstrom Jedi. Je tradíciou u ľudských Padawanov, že si nechajú narásť dlhý spletený vrkoč, ktorý sa rozsekne svetelným mečom pri ceremoniálu pasovania na rytiera Jedi. Jedi môže mať iba jedného učňa a je vyžadované vycvičiť najskôr tohto učňa pred výberom iného. Majster Yoda trénoval niekoľko detí v pri scéne kedy nájdu planétu Kamino pre Obi-Wana, jedného z nich Yoda označí ako Padawana („…Padawan pravdu má“).
Radu Vasile

Radu Vasile (* 10. október 1942, Drăgăşani, Rumunsko – † 3. júl 2013) bol rumunský politik, historik, spisovateľ, básnik, v období 17. apríl 1998 – 13. december 1999 premiér. 
Zohral dôležitú úlohu v povstaní baníkov vo februári roku 1999. V rokoch 20002004 bol senátorom za Demokratickú stranu. Svoje básne publikoval pod pseudonymom Radu Mischiu.
Alexandru Athanasiu

Alexandru Athanasiu (* 1. január 1955, Bukurešť, Rumunsko) je rumunský politik, právnik, v období 30. marec 1998 - 17. apríl 1998 dočasný premiér a od 1. januára 2007 aj poslanec Európskeho parlamentu za Stranu európskych socialistov.
Vyštudoval právo na univerzite v Bukurešti a po štúdiách sa stal členom novo založenej Sociálno-demokratickej strany, za ktorú kandidoval vo voľbách v roku 1992. Bol nominovaný na post člena Výboru práce a ochrany. V troch vládach ministrov Victora Ciorbeu, Radu Vasileho zastával post ministra práce a vo vláde Adriana Năstaseho bol ministrom školstva, vedy a mládeže. V rokoch 2000 - 2008 bol senátorom. Je ženatý a má dve deti.
Baksan

Baksan () je mesto mesto Kabardsko-Balkarskej republiky na juhu Ruskej federácie. Leží na ľavom brehu rovnomennej rieky v povodí rieky Tereka, 24 km na severozápad od hlavného mesta republiky. Žije tu 62 399 obyvateľov (2008).
10 slovenských korún

Minca v nominálnej hodnote 10 Sk bola minca meny slovenská koruna, ktorá sa na Slovensku používala od roku 1993 do roku 2008.
Zobrazuje bronzový kríž z 11. storočia, jej priemer je 26,5 mm a hmotnosť 6,6 g. Vyrobená je z hliníkového bronzu (CuAl6Ni2).
5 slovenských korún

Minca v nominálnej hodnote 5 Sk bola minca meny slovenská koruna, ktorá na Slovensku platila od roku 1993 do roku 2008.
Zobrazovala keltskú mincu z 1. storočia pred Kr. (Biatek), mala priemer 24,75 mm a hmotnosť 5,40 g. Vyrobená je zo zliatiny niklu a železa.
Constantin Mugur Isărescu

Constantin Mugur Isărescu (* 1. august 1949, Drăgăşani, Rumunsko) je rumunský politik, ekonóm, v období 22. december 1999 – 28. november 2000 premiér a súčasný guvernér Národnej banky Rumunska.
Po ukončení štúdia na univerzite v Bukurešti 19 rokov pracoval v Inštitúte pre medzinárodnú ekonomiku. Po roku 1989 bol vo vláde premiéra Petreho Romana ministrom zahraničných vecí, a potom 10 rokov pôsobil vo funkcii veľvyslanca Rumunska v Spojených štátoch amerických. V septembri roku 1990 sa stal guvernérom Národnej banky Rumunska a túto pozíciu okrem krátkeho obdobia vo funkcii rumunského premiéra zastáva dodnes.
V novembri roku 2000 neúspešne kandidoval na post prezidenta Rumunska; skončil na štvrtom mieste s 9 % hlasov.
Hoci na poste premiéra krajiny zotrval iba takmer jeden rok, je pokladaný za tvorcu začiatku procesu reforiem v krajine, ktoré neskôr dokončili Adrian Năstase a Călin Popescu-Tăriceanu. V roku 1999 ešte ako premiér stál pri zrode negociáčných rokovaní s Európskou úniou, ktoré sa skončili koncom roka 2004. Pätnásť rokov riadil rumunskú ekonomiku z postu guvernéra národnej banky; mnohými bol považovaný za tajného ministra Rumunska.
Lipeň

Lipeň môže byť:
Jaseň

Jaseň môže byť:
Eugen Bejinariu

Eugen Bejinariu (* 28. január 1959, Suceava, Rumunsko) je rumunský politik a v období 21. december 2004 - 28. december 2004 dočasný premiér.
Nartkala

Nartkala (po rusky: "Нарткала") je mesto Kabardsko-Balkarskej republiky na juhu Ruskej federácie. Nachádza sa 25 km východne od Naľčika. Žije tu 33 390 obyvateľov (2008).
Dejiny.
Nartkala bola osídlená v roku 1913 ako laz pri železničnej stanici Dokšukino ("Докшу́кино"). Štatút mesta získala v roku 1955 a od roku 1967 nesie názov Nartkala ("pevnosť bohatierov").
2 slovenské koruny

Minca v nominálnej hodnote 2 Sk bola minca meny slovenská koruna, ktorá na Slovensku platila od roku 1993 do roku 2008. V obehu ako platidlo bola ešte do 16. januára 2009.
Zobrazuje na lícovej strane sošku Venuše zo 4.storočia pred Kr., ktorá sa našla na neolitickom sídlisku Zámeček v Nitrianskom Hrádku. Jej priemer je 22,50 mm, hmotnosť 4,40 g a vyrobená je zo zliatiny niklu a železa.
1 slovenská koruna

Minca v nominálnej hodnote 1 Sk bola minca meny slovenská koruna, ktorá na Slovensku platila od roku 1993 do roku 2008. V obehu ako platidlo bola ešte do 16. januára 2009.
Na lícovej strana zobrazuje sošku madony z 15. storočia. Jej priemer je 21,00 mm a hmotnosť 3,85 g. Vyrobená je z CuSn Fe.
Emil Boc

Emil Boc (* 6. september 1966, Răchiţele, Rumunsko) je rumunský politik, súčasný primátor Klužu (20042024) a bývalý premiér.
Do politiky vstúpil v roku 2003 ako predseda Demokraticko-liberálnej strany, ktorá podporuje vládu rumunského prezidenta Traiana Băsesca.
Magas

Magas (po rusky: "Мага́с" z ingušského "mesto Slnka") je mesto na juhu Ruskej federácie. Je hlavným mestom Ingušskej republiky. V roku 2018 mal 8771 obyvateľov a je tak najmenším mestom v Rusku. V súčasnosti je vo výstavbe a slúži predovšetkým ako administratívne centrum - nachádza sa tu prezidentská rezidencia a sídlo vlády Ingušska.
Dejiny.
Keď sa v roku 1992 oddelilo Ingušsko od Čečenska, bol jeho dočasným hlavným mestom Nazraň. Keďže Narzaň ako hlavné mesto nebol vhodný, dal prezident Ruslan Avšev v roku 1995 založiť o 4 km severnejšie nové mesto, ktoré bolo pomenované podľa stredovekého mesta "Maghas", kedysi hlavného mesta stredovekej Alánie. Hlavným mestom sa stal v decembri 2002. Je plánované pre 30 000 obyvateľov.
50 halierov (slovenská koruna)

Minca s nominálnou hodnotou 50 halierov bola minca meny slovenská koruna, ktorá na Slovensku platila ako jednotka úradnej meny od roku 1993 do roku 2008. V obehu bola ako platidlo ešte do 16. januára 2009.
Na lícovej strane zobrazovala vežu Devínskeho hradu, na rubovej strane slovenský znak, ako všetky ostatné mince slovenskej koruny. Existovali dve rôzne verzie mince, pričom obe obsahovali rovnaký motív, líšili sa iba rozmermi a použitým materiálom.
Prvá generácia bola vyrobená z ľahkého hliníkového plechu a mala väčšie rozmery ako minca s nominálnou hodnotou 1 Sk, priemer bol takmer totožný s priemerom mince 2 Sk.
Druhá generácia bola vyrobená zo zliatiny železa a medi, mala priemer 18,75 mm a hmotnosť 2,80 g.
20 halierov (slovenská koruna)

Minca s nominálnou hodnotou 20 halierov bola minca meny slovenská koruna, ktorá na Slovensku platila ako jednotka úradnej meny od roku 1993 do 31. decembra 2003. Národná banka Slovenska ponúkala služby ich výmeny do 31. decembra 2008.
Na lícovej strane zobrazovala tatranský štít Kriváň, jej priemer bol 19,50 mm a hmotnosť 0,95 g. Vyrobená bola zo zliatiny Al96 Mg4.
10 halierov (slovenská koruna)

Minca s nominálnou hodnotou 10 halierov bola minca meny slovenská koruna, ktorá na Slovensku platila ako jednotka úradnej meny od roku 1993 do 31. decembra 2003. Národná banka Slovenska ponúkala služby ich výmeny do 31. decembra 2008.
Na lícovej strane bola zobrazená drevená zvonica z 19. storočia zo Zemplína, priemer mince bol 17,00 mm a hmotnosť 0,72 g. Vyrobená bola zo zliatiny Al98 Mg2.
Wachumba

Wachumba môže byť:
Fermiho-Diracovo rozdelenie

Fermiovo-Diracovo rozdelenie alebo Fermiho-Diracova štatistika je štatistické rozdelenie opisujúce systémy zložené z fermiónov, teda častíc s antisymetrickou vlnovou funkciou a 1/2 spinom. Pre tieto častice platí Pauliho vylučovací princíp, čo sa prejavuje obmedzením rozdeľovacej funkcie u nízkych energií (v jednom stave môže byť najviac jeden fermión)
Rozdelenie zaviedol Enrico Fermi a Paul Dirac roku 1926.
Rozdeľovacia funkcia.
Rozdeľovacia funkcia "f"FD("E") určuje stredný počet častíc v stave s energiou "E":
kde:
Prorok (rozlišovacia stránka)

Prorok môže byť:
Kvantová chromodynamika

Kvantová chromodynamika je kalibračná teória interakcií farebných kvarkov, antikvarkov a gluónov.
Kvantová chromodynamika (QCD) ako teória silných interakcií vznikla v polovici 70-tych rokov. Jej platnosť bola potvrdená značným množstvom experimentov. Dodnes sa však jej predpovede obmedzujú na prípady interakcií na veľmi malé vzdialenosti, kde je aplikovateľná poruchová teória.
Smrekovec opadavý

Smrekovec opadavý (iné názvy pozri nižšie; lat. "Larix decidua"; staršie "Larix europaea", "Larix larix", "Pinus larix", "Abies larix") je ihličnatý strom z čeľade borovicovité ("Pinaceae"). Je známy ihlicami, ktoré na rozdiel od väčšiny ostatných ihličnanov, mení každý rok podobne ako listnaté dreviny, čiže opadávajú.
Názvy.
Súčasný názov tohto druhu znie smrekovec opadavý. 
Ďalšie názvy sú - staršie: smrek červený, červený smrek opadavý, červený smrek obyčajný; zastarano: "červený smrek europejský", "jedľa modrín", "sosna modrín" ("sosna-modrín"), "májik"; hovorovo alebo zastarano: červený smrek; ľudovo alebo skrátene: smrekovec; ľudovo [na strednom Slovensku] alebo zastarano: smrek, zastarano "drieň"; ľudovo alebo knižne zastarano: modrín; ľudovo: modreň, verpán, velpán, verban, lerpán, lerpám, lerbán, erpan, ferpán, merpán, modrec, derec, brín, sosna.
Opis.
Smrekovec opadavý môže dorásť do výšky 50 m, priemer kmeňa je okolo 1 m. Koruna je v mladosti úzko kužeľovitá, neskôr je nepravidelná. Kôru má smrekovec v mladosti hladkú a žltohnedú, neskôr pozdĺžne rozpraská na borku. Má tenké hnedasto žlté výhonky, ktoré sú na povrchu hladké. Púčiky majú vajcovito-guľatý tvar. Ihlice na starších jedincoch vyrastajú v brachyblastoch, na mladších jednoročných výhonkoch obrastajú konár špirálovite. Sú mäkké, svetlozelené a každý rok opadávajú. Pred opadnutím zožltnú. Samčie kvety sú drobné a žlté. Samičie majú karmínovočervenú, alebo zelenú farbu a sú vzpriamené. Kvitne v apríli. Šišky majú v čase zrelosti približne 1,2 až 3,5 cm. Ich tvar je valcovitý až kužeľovitý. Semená sú 3 až 4 mm dlhé, lesklé, svetlohnedé a majú hnedasté krídelko. Dozrievajú koncom septembra a zo šišiek sa uvoľňujú v nasledujúcom roku. Klíčivosť je 33 %. Začína rodiť v 10 – 15 roku, v horách je to o niečo neskôr. Najintenzívnejší rast prebieha okolo 20. roku a trvá do 100. roku.
Rozšírenie.
Čo sa týka rozšírenia, zaberá významný disjunktívny areál s centrom v Alpách a Karpatoch. Najčastejšie sa vyskytuje v zmiešaných lesoch s bukom, jedľou, smrekom, prípadne borovicou. Podľa nárokov na svetlo je svetlomilný a jeho nároky na pôdnu a vzdušnú vlhkosť sú stredné. Na pôdu je náročný. Má rád skeletnaté pôdy, dobre rastie aj na vápencoch a dolomitoch.
Jeho výskyt v Tatrách je vo výške okolo 1 200 a jeho zákrpky vystupujú až do výšky Rastie od 4 až po 8 vegetačný lesný stupeň (LVS).
Hardfest

Hardfest je hudobný festival, ktorý sa koná každoročne od roku 2007 v amfiteátri v Jaslovských Bohuniciach. Je zameraný na tzv. „tvrdú hudbu“ (z = tvrdý).
Organizátori sa pri výbere kapiel zameriavajú na legendy rockovej scény, pozývajú známe rockové, metalové a punkové kapely. Hardfest je však festivalom pre viaceré žánre, zahrali si na ňom už aj kapely, ktoré hrajú Ska, hardcore punk, pop rock. V rámci tvrdej hudby sa teda nezameriava iba na jeden konkrétny žáner, ale z tohto hľadiska je multižánrový, otvorený viacerým prúdom undergroundovej gitarovej hudby.
Mochovce (obec)

 
Mochovce () sú bývalá obec na západnom Slovensku, známa predovšetkým jadrovou elektrárňou stojacou na jej území.
Charakteristika.
Nachádza sa v okrese Levice, asi 12 km severozápadne od mesta Levice. Obyvateľstvo obce bolo presídlené a obec bola zrušená z dôvodu výstavby jadrovej elektrárne. Zachoval sa iba reformovaný kostol a cintorín. Na druhej strane výstavba jadrovej elektrárne priniesla ekonomický a demografický rozvoj neďalekého mesta Levice v 80. rokoch 20. storočia. Kataster obce má rozlohu 16,98 km2.
Polohopis.
Bývalá obec ležala v údolí Telinského potoka, na rozhraní Hronskej pahorkatiny (podcelok Podunajskej pahorkatiny) a Kozmálovských vŕškov (podcelok Štiavnických vrchov). Severozápadne leží zalesnený vrch Dobrica (), východným smerom dominuje Veľká Vápenná (). 
Dejiny.
Prípravné práce budovanej stavby odhalili archeologické nálezy, dokumentujúce osídlenie lokality Mochoviec už v paleolite (cca 30 000 rokov pred Kristom). Najstaršia dochovaná písomná zmienka o osade "Muhy" pochádza z roku 1295, názov „Mochovcze“ sa prvýkrát objavuje v roku 1773. Dočasu bola majetkom Matúša Čáka Trenčianskeho. Obyvateľstvo bolo zväčša maďarskej národnosti, menšinovo tu žili Slováci, Rómovia a židia a v roku 1900 ich tu žilo 970. Živili sa predovšetkým poľnohospodárstvom, vinohradníctvom a prácou v lesoch. Vychýrené bolo víno z miestnych viníc, ktoré bez ujmy na kvalite vydržalo i zámorské plavby na búrlivom mori.
Počas repatriácie po II. svetovej vojne sa do obce prisťahovalo 32 slovenských rodín, ktorých miestni nazývali „tirpákmi“. Povojnové roky znamenali rozvoj aj tejto obce; v roku 1946 bol zavedený telefón, od roku 1950 sem začal premávať autobus a o dva roky neskôr bolo založené roľnícke družstvo. Postupne pribudol vodovod, verejné osvetlenie, upravili sa cesty a chodníky. Zdravotné stredisko, pošta či matrika však boli v okolitých obciach, čo komplikovalo život obyvateľom až do roku 1972, od kedy bolo možné všetky záležitosti vybaviť v strediskovej obci Kalná nad Hronom. Už o rok neskôr spôsobili vrásky obyvateľom Mochoviec správy o stavebnej uzávere a výstavbe elektrárne, ktoré definitívne potvrdil zákaz akýchkoľvek stavebných prác v roku 1978. Už o rok neskôr začalo presídľovanie Mochovčanov, ktorých v tom čase žilo v obci 488.